da de da de da de fi en en en sv da nl de bar da da da da nl da da da en da da da da da da da da da da da da de de da da es da da it da de
Anni Matthiesen på besøg i Sydslesvig | Dansk Skoleforening for Sydslesvig e.V.
Ny formand for Folketingets Sydslesvigudvalget blev informeret om planerne for den nye daginstitution og foreningslokaler ved den danske skole i Satrup.
Sydslesvigudvalgets nye formand, Anni Matthiesen, var forleden på visit hos det danske mindretal. Blandt andet besøgte hun A. P. Møller Skolen i Slesvig, Jes Kruse-Skolen i Egernførde og Satrup Danske Skole. Her var det dagtilbudsleder Helle Witt-Nommensen, skoleleder Melanie Schlüter og den ansvarlige tekniske medarbejder Thomas Heyer, som præsenterede planerne for nybygningen af en daginstitution med vuggestue samt foreningslokaler ved siden af skolen.
Central sted for uddannelse
- Satrup er det centrale sted for de offentlige skoler i hele Angeln, forklarede Melanie Schlüter. Derfor giver det rigtig god mening, at Skoleforeningen ved at flytte daginstitutionen fra Hostrup til Satrup ligeledes styrker landsbyen som mindretalscenter, sagde hun.
Helle Witt-Nommensen kom ind på den store værdi for sprogindlæring det har, at nybygningen også vil indeholde en vuggestueafdeling.
- Lige nu er det sådan, at mindretallets børn er i tysk vuggestue, inden de kommer i dansk børnehave, og det betyder selvfølgeligt, at tysk ofte bliver deres modersmål, sagde hun.
Den nye daginstitution er beregnet til 30 børnehavebørn og 15 vuggestuebørn.
- Men vi har gode erfaringer med, at vi projekterer med ét yderligere grupperum , så det vil være muligt at optage yderligere 20 børnehavebørn, hvis behovet stiger, sagde Thomas Heyer.
I alt kommer projektet til at koste lidt over 2 millioner euro.
- Det er første gang, at Sydslesvigudvalget er med til at finansiere en vuggestue i Sydslesvig. Det er vi meget taknemmelige for, sagde Skoleforeningens formand Udo Jessen. Og diriktør Lars Kofoed-Jensen tilføjede, at Skoleforeningen vurderer, at der vil være behov for yderligere 300 til 500 vuggestuepladser, for at imødekomme det behov, der er i det danske mindretal.
- Her kommer de første 15 af dem, sagde han.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg